Issoleie

Issoleie (Ranunculus glacialis) er en flerårig urt i soleiefamilien. 

Den er lav og nesten glatt. De nedre bladene har stilk og er tykke og runde i omriss, men samtidig dypt flikete. Stengelbladene er sittende og mindre flikete. Blomstene er store og sitter enkeltvis eller noen få sammen. Først på våren er kronbladene hvite, men senere blir de mer tulipanformete og får i tillegg en purpurrød farge. Begerbladene har purpurbrune hår. Planten vokser på naken steingrunn, morenerygger, rasmark og snøleier. Den vokser ofte sammen med fjellsyre.

Issoleie deles i to underarter, subsp. glacialis som finnes i områdene ved Nord-Atlanteren (amfiatlantisk), og subsp. alaskensis som vokser i Alaska. Ranunculus camissonis, som forekommer på begge sidene av Beringstredet, er nå skilt ut som en egen art. Subsp. glacialis vokser på Øst-Grønland, Island, Jan Mayen, Færøyene, Svalbard, langs den skandinaviske fjellkjeden i Norge, Sverige og Finland, noen få steder på Kolahalvøya, i Alpene og svært spredt i Pyreneene, Sierra Nevada og Karpatene. I Alpene vokser den opptil 4200 moh. på Finsteraarhorn.

I Norge er issoleie vanlig i hele fjellkjeden, men den er begrenset til høye nivåer og våte og kalde voksesteder. Den har høyderekorden for norske blomsterplanter med 2370 moh. på Galdhøpiggen. Klimaendringer som fører til overoppheting og gjengroing er en trussel mot arten. Den er vurdert som nær truet i Norsk rødliste for arter.

Issoleie ble i en periode skilt ut fra Ranunculus, og det vitenskapelige navnet Beckwithia glacialis ble brukt. Molekylærgenetiske studier plasserer derimot issoleie midt i Ranunculus, nært blant annet kvitsoleie. Både Artsdatabanken og Panarctic Flora regner derfor issoleie til Ranunculus.

 Referanser 

 Litteratur 





 Eksterne lenker 
miniatyr|venstre|Purpurrøde blomster på Kebnekaise

 Urtekildens bildegalleri – issoleie
 Svalbards flora – Ranunculus glacialis 

Kategori:Soleiefamilien
Kategori:Hvite blomster
Kategori:Grønlands flora
Kategori:Svalbards flora
Kategori:Jan Mayens flora
Kategori:Karplanter på norsk rødliste
Kategori:Frankrikes flora
Kategori:Europas flora
Kategori:Italias flora
Kategori:Sveits' flora
Kategori:Spanias flora
Kategori:Islands flora
Kategori:Færøyenes flora
Kategori:Sveriges flora
Kategori:Finlands flora
Kategori:Russlands flora
Kategori:Sibirs flora
Kategori:Alaskas flora
Kategori:Medisinplanter
Kategori:Alpin flora
Kategori:Alpenes flora
Kategori:Planter formelt beskrevet av Carl von Linné
Kategori:Planter formelt beskrevet i 1753
Kategori:Karplanter på rødliste for Svalbard